# Atac a Melbourne de desembre de 2017

El 21 de desembre de 2017, al voltant de les 4.30 pm AEDT, un automòbil va atropellar diversos vianants a la cantonada de Flinders Street i Elizabeth Street a Melbourne, Victoria, Austràlia. Divuit víctimes van resultar ferides, alguna d'elles de gravetat, inclòs un home de 83 anys qui va morir el 29 de desembre a l'hospital. (El conductor va ser ferit també.)

## Incident

Segons els testimonis, el conductor va passar un semàfor en vermell i després va accelerar en una àrea amb un límit de velocitat de 40 km per hora (25 milles per hora) on va atropellar a diversos vianants. El seu vehicle va xocar finalment contra un pal al costat d'una parada de tramvia. Sortosament un oficial fora de servei de la policia de Victoria va aconseguir reduir ràpidament al sospitós.
El Comandant de Policia de Victoria, Russell Barrett va declarar "arribats a aquest moment creiem que es tracte d'un acte depravat i deliberat."

## Perpetrador

El conductor, Saeed Noori, de 32 anys, tenia antecedents per un delicte menor comes en 2010, amb un historial de consum de drogues i problemes de salut mental.Després de l'atac, va ser reduït en terra, emmanillat i arrestat per un oficial de policia fora de servei.Noori és un ciutadà australià d'ascendència afganesa. En un interrogatori informal, va fer unes declaracions en les que "va atribuir d'alguna manera els seus actes ... al maltractament contra els musulmans".
Va ser detingut sota sospita d'intent d'assassinat, i de conducta que posa en perill la vida. Es va afegir una acusació d'assassinat després de la mort d'una de les víctimes.

## Reaccions

El primer ministre australià Malcolm Turnbull va dir que Melbourne té "reptes molt especials", incloent carrers amples amb tramvies i amples voreres, que faciliten a un conductor el poder fer un atac d'aquest tipus. Seria impossible instal·lar bol·lards a cada punt vulnerable de la ciutat.
El Premier de Victoria, Daniel Andrews, va elogiar la ràpida actuació de l'oficial de policia fora de servei, afegint "que instintivament es va llençar en ajuda dels altres, protegint l'ordre públic i evitant potencialment una carnisseria més gran.

## Referències

* ↑ Davey, Melissa; Doherty, Ben; MacFarlane, Stuart «Flinders Street: two arrested after car crashes into pedestrians in Melbourne» (en anglès). The Guardian, 21-12-2017.
* ↑ Law, James «Dad dies after Flinders St attack». news.com.au — Australia’s leading news site, 29-12-2017.
* ↑ «Several critically hurt as SUV rams pedestrians in Australia». CBS News.
* ↑ «Flinders Street driver had history of drug use, mental illness». Australian Broadcasting Corporation, 21-12-2017.
* ↑ «Nine foreigners among Melbourne car attack injured».
* ↑ «Hero off-duty cop was first to respond to Flinders Street incident». SBS World News, 22-12-2017.
* ↑ «"at this stage we believe it is a deliberate act," commander russell barrett speaks to media after a car runs down pedestrians on street in». scoopnest.com.
* ↑ ABC News [@abcnews]. «Victorian Premier described todays carnage as an act of evil» (en anglès), 21-12-2017.
* ↑ «Melbourne incident driver tells police of 'mistreatment of Muslims' as investigation continues».
* ↑ Esveld, Olivia. «Flinders Street Driver Had Previously Been Convicted Of Driving Offences». Arxivat de l'original el 2018-11-09. [Consulta: 22 desembre 2017].
* ↑ ; Morris-Marr, Lucie«Melbourne car attack: Driver had mental health issues, no terror connection». CNN, 01-12-2017.
* ↑ «Melbourne car attack: Flinders St driver spoke of Muslims' 'mistreatment' but had no terror links, police say». ABC, 22-12-2017.
* ↑ Reporters, Staff. «Melbourne CBD attack: City has 'special challenges' when it comes to stopping such incidents, says Prime Minister», 22-12-2017.
* ↑ «Hero off-duty cop who tackled Flinders St driver receiving treatment in hospital», 22-12-2017.

## Vegeu també

* Atemptat niçard de 2016
* Atemptat de Saint-Quentin-Fallavier
* Atemptats de Catalunya de 2017
* Atac a Melbourne de gener de 2017
* Atac amb vehicle ariet